पेरिस : बेल्जियम को हराकर फ्रांस ने जैसे ही विश्व कप फाइनल में कदम रखा, पूरा पेरिस शहर मानों जश्न मनाने सड़क पर उतर आया और ‘वीवे ला फ्रांस’ के शोर से आसमान गूंज उठा। रोशनी के शहर पर मंगलवार को फुटबॉल का खुमार सिर चढ़कर बोल रहा था। इस दिन रूस में फ्रांस और बेल्जियम के बीच फीफा विश्व कप सेमीफाइनल खेला जा रहा था। पेरिस के मशहूर स्मारक आर्क डे ट्रायोम्फे के पास रात में जनसैलाब उमड़ पड़ा जो 2006 के बाद पहली बार टीम के फाइनल में पहुंचने का जश्न मनाने आये थे।